procesaur/Wiki.mk huggingface dataset:
Кукуш (округ)

Кукуш (|Περιφερειακή ενότητα Κιλκίς) — округ во Егејска Македонија, денес дел од областа Централна Македонија во Грција. Административен центар е градот Кукуш. Подрачјето на округот се совпаѓа со она што традиционално го нарекуваме „Кукушко“.
1 Географија
Планините во округот се Пајак (Пајко) на запад, дел од западните краеви на Беласица (Белес или Керкини) на североисток и Круша (Крусија) на исток. Во северниот дел се наоѓа Дојранското Езеро. Се граничи со окрузите Сер на исток, Солун на југ и Постол на запад. На север округот Кукуш се граничи со општините Богданци, Гевгелија и Дојран во Република Македонија.
2 Стопанство
Стопанството во округот е исклучиво земјоделско. Најважни култури се пченицата, тутунот и памукот. Голема улога има и сточарството. Подрачјето на округот е слабо населено поради особеностите на теренот. Индустриското производство има споредна улога.
3 Клима
Кукушкиот округ има претежно континентална клима, со студени зими на повисоките места. Во најјужните делови на долината на Вардар климата преоѓа во умереносредоземна и средоземна.
4 Општини
Округот Кукуш е поделен на 2 општини. Тие се слдниве (означени со бројки во инфокутиајта):*Кукуш (''Килкис'') (1)
*Пајонија (2)
5 Демографија
Бидејќи нема официјален попис за тоа колку Македонци живеат во овој округ, кога ќе споредиме некои историски податоци и денешни статистики, се доаѓа до одредена проценка. Така, во овој округ Македонците живеат во околу 32 населени места и сочинуваат околу 14% од вкупното население, па според последниот попис тоа се приближно 11.000 Македонци.
6 Поврзано
* Кукушки дијалект
* Список на села во Кукуш
* Список на села во Ениџе Вардар
Пархимер Умланд

Пархимер Умланд (|Parchimer Umland) — општинска заедница во округот Лудвигслуст-Пархим, во Мекленбург-Западна Померанија, Германија. Седиштето на општинската заедница е во Пархим, иако самиот град не е дел од општинската заедница.
Општинската заедница Пархимер Умланд се состои од следниве општини:
Иматија

Иматија (|Ημαθία) — округ во Егејска Македонија, денес дел од областа Централна Македонија во Грција. Административен центар е градот Бер. Подрачјето на округот се совпаѓа со она што традиционално го нарекуваме „Берско“. Денешниот округ е именуван по долномакедонската област Ематија, согласно грчката политика на присвојување на древната историја на Македонија.
1 Географија
Североисточниот дел на Иматија, заедно со долното течение на реката Вистрица ја образуваат огромна плодната рамнина Урумлак, позната произведува по одгледувањето на овошни култури како праската и јагодата. Голем дел од населението живее на ова подрачје, каде се наоѓаат градовите Гида и Бер. Иматија има и мал брег на Солунскиот Залив околу устието на Вистрица. Западниот дел на округот е планински. Највисока планина е Каракамен, која се издига на 2.052 м кај Негуш. Јужно од Бистрица, во јужниот на Иматија се протегаат и делови од планината Шапка. Иматија административно се граничи со окрузите Пиерија на југ, Кожани на запад, Постол на север и Солун на исток. Има претежно средоземна клима со топли суви лета и благи врнежливи зими.
2 Општини
Округот Иматија се дели на 3 општини. Тие се следниве (означени со бројки во инфокутијата):*Бер (''Верија'') (1)
*Гида (''Александрија'') (2)
*Негуш (''Науса'') (3)
3 Демографија
Бидејќи нема официјален попис за тоа колку Македонци живеат во овој округ, кога ќе споредиме некои историски податоци и денешни статистики, се доаѓа до одредена проценка. Така, во овој округ Македонците живеат во околу 27 населени места и сочинуваат околу 15% од вкупното население, па според последниот попис тоа се приближно 20.500 Македонци.
4 Поврзано
* Ематија
* Список на села во Бер
Халкидик (округ)

Халкидик (|Χαλκιδική, ''Халкидики'') — округ во Егејска Македонија, денес дел од областа Централна Македонија во Грција. Опфаќа поголем дел од истоимениот полуостров Халкидик и се граничи со Солунскиот округ на север и монашката република Света Гора на југоисток. Административен центар е градот Полигеро, сместен во средиштето на полуостровот.
1 Општини
Округот Халкидик се дели на 5 општини. Тие се следниве (означени со бројки во инфокутијата):*Аристотел (''Аристотелис'') (2)
*Касандра (4)
*Нова Пропонтида (''Неја Пропонтида'') (3)
*Полигеро (''Полигирос'') (1)
*Ситонија (5)
2 Поврзано
* Халкидички Полуостров
* Список на села во Халкидик
* Црвени Стени
Пиерија (округ)

Пиерија (|Πιερία) — округ во јужниот дел на Егејска Македонија, денес дел од областа Централна Македонија во Грција. Административен центар е градот Катерина. Ова е најмалиот округ во Егејска Македонија и приближно се совпаѓа со она што традиционално го нарекуваме „Катеринско“, иако опфаќа и некои места од Берско и Солунско. Денешниот назив го добил по долномакедонската област Пиерија, согласно грчката политика на присвојување на древната историја на Македонија.
Изобилува со археолошки знаменитости и наоѓалишта, како што се светиот македонски град Дион, историската Пидна и замокот Платамон. Според преданијата, планината Шапка (наречена и Пиерија) во округот е дом на Орфеј и музите,. Во јужниот дел на Пиерија се наоѓа и Олимп — највисока планина во егејска македонија и цела денешна Грција, која митолошки се смета за дом на боговите. Други позначајни древни градови се Лејбетра и Пимплеја.
1 Географија
Округот административно се граничи со окрузите Лариса (во Тесалија) на југ и запад, Кожани на запад и Иматија (Берско) на север. Планината Шапка е сместена во западниот дел. На исток е Солунскиот Залив. Најголемиот дел од населението живее крај морето, во т.н. „Олимписка ривиера“.
Теренот е прилично мешовит: има големи рамници, високи планини и песочни плажи.
2 Клима
Климата е претежно средоземна, со врели лета и свежи зими. Во средишниот и западниот дел на Пиерија неретко зимите се остри и студени, особено на Шапка и Олимп.
3 Општини
Округот Пиерија се дели на 3 општини. Тие се следниве (означени со бројки во инфокутијата):*Дион-Олимп (''Дио-Олимпос'') (2)
*Катерина (''Катерини'') (1)
*Пидна-Колиндар (''Пидна-Колиндрос'') (3)
4 Поврзано
* Шапка
* Олимп
* Список на села во Катеринско
Бастијан Швајнштајгер

Бастијан Швајнштајгер (германски: Bastian Schweinsteiger) — германски фудбалер. Роден е на 1 август 1984 во Колбермор кај Розенхајм, на југот на Баварија. Го викаат уште и „Басти“ (Basti) и „Швајни“ (Schweini).
1 Фудбалска кариера
1.1 Клупска
До 1992 играше за ''ФК Обераудорф'', за наредните шест години (1992 — 1998) да ги помине во ''СК 1860 Розенхајм''. Од 1998 игра за ФК Бајерн Минхен од Минхен. До половина сезона 2009/2010 одигра вкупно 207 натпревари за Бајерн и притоа постигна 21 гол.
1.2 Репрезентациска
Првпат заигра за Фудбалска репрезентација на Германија на 6 јуни 2004 во Кајзерслаутерн, на натпреварот против Унгарија. Во дресот на репрезентацијата, каде го носи број 7, играше 72 пати и погодуваше 19 пати.
1.3 Успеси
* Втор на Европско првенство 2008.
* Трет на Светско првенство 2006.
* Првак на Германија 2003, 2005, 2006 и 2008
* Победник на Германски куп 2003, 2005, 2006 и 2008.
1.4 Награди
* Најдобар фудбалер на Германија 2010 година во изборот на списанието ''Кикер''.
2 Приватно
Швајнштајгер е познат по својот добар однос со соиграчите на теренот. Има своја навивачка колекција (маици, капи, шолји, стегачи и др.) која може да се најде на интернет, на неговата официјална страница. Неговиот брат Тобијас е исто така професионален фудбалер.
Зеланд

Зеланд (холандски: ''Zeeland'', зеландски: ''Zeêland'') — покраина во Холандија. Зеланд е најзападната покраина во Холандија, која се наоѓа во југозападниот дел на државата. Покраината е составена од поголем број острови во близина на Белгија. Главен град на покраината е Миделбург. Зеланд има вкупно население од околу 380.000 жители, и вкупна површина од 2,930 км<sup>2</sup>, од кои 1,140 км<sup>2</sup> се вода.
Зеланд на холандски значи „морска земја“, односно името се однесува на местоположбата и самата географска структура на покраината. Поголем дел од Зеланд е под надморска височина. Последната голема поплава во регионот била во 1953. Главна стопанска гранка во покраината е туризмот. Океанската држава Нов Зеланд е именувана по оваа покраина.
1 Географија
Покраината Зеланд е голема речна делта на неколку реки, меѓу кои Шелда, Рајна и Меза. Поголем дел од покраината е под надморската височина и дел од копното било повратено со тек на времето (водата се повлекувала, приридно или вештачки). Луѓето граделе вештачки брда, кои со тек на времето станувале суви острови.
1.1 Општини
* Борселе
* Гус
* Капеле
* Миделбург
* Норд-Бевеланд
* Рајмерсвал
* Слаус
* Схаувен-Дауфеланд
* Тернеузен
* Толен
* Фере
* Флисинген
* Хулст
2 Демографија
Покраината има население од 380.186 жители и густина на население од 210 жители на километар квадратен. Таа е 12 најголема покраина во државата по население и 11 најнаселена во Холандија
Обере Варнов

Обере Варнов (|Obere Warnow) — општина во округот Лудвигслуст-Пархим, во Мекленбург-Западна Померанија, Германија. Била создадена на 1 јануари 2012 година со спојување на поранешните општини Гребин и Херцберг. Го добила името од реката Варнов, чиј извор се наоѓа близу Гребин.
Канадски Македонци

Македонците во Канада претставуваат една од најголемите групи на Македонската дијаспора. Според пописот на населението во Канада нивниот број изнесува 37.055, но според проценките на неколку организации Македонците во Канада бројат околу 200.000 луѓе. Најголемиот број од нив се сконцентрирани во Торонто (околу 40.000), но ги има и во други градови, како Отава, Монтреал, Винипег и други.
1 Историја
Првите македонски имигранти дошле од пограничните региони во северниот дел на Егејска Македонија, првенствено регионите близу Костур, Лерин, и југозападниот дел на Република Македонија, особено околу Битола. Се проценува дека околу 50.000 Македонци емигрирале во Канада помеѓу 1903 и 1906 година, но избувнувањето на Балканските војни и Првата светска војна ги ограничи тие миграции. Околу 20.000 останаа во Канада, а остатокот се вратија дома. Имигрантите беа претежно селани, а остатокот занаетчии, работници и интелектуалци. Имиграцијата продолжи по војните; повеќето од новите имигранти беа Македонци од Грција, од кои многумина биле протерани од Егејска Македонија во 1920 година. Во 1920-тите и 1930-тите години македонскиот јазик бил забележан во американски пописи. Околу 50,000-60,000 Македонци емигрирале во Канада и САД на крајот на Втората светска војна.
2 Организации
Најпознати организации или друштва се:
*Бесвина (иселеничко друштво)
*Желево (иселеничко друштво)
*Полог (иселеничко друштво)
*Преспа (иселеничко друштво)
*Обединети Македонци
*Канадско-македонска федерација
*Канадско-македонски дом
*Канадско-македонско историско друштво
3 Значајни Македонци во Канада
*Боне Боби Темелков Претседател СМК Канада
*Ед Јовановски
*Глигор Делев
*Рада Видиновска
*Градимир Панков
*Васко Панчаровски
*Заја Тонг
*Лефтер Манче
*Стивен Стамкос
*Брет Битов
*Џон Битов
*Џон Битов (помладиот)
*Хосе Теодор
*Стив Ставров
*Лу Наумовски
*Сузан Ничовски
*Стив Гацос
*Томи Иван
*Дан Јанчевски
*Крис Коцопулос
*Стив Стајос
*Алек Стојанов
*Мајкл Зигоманис
*Луј Темелковски
*Пол Кристи
*Борис Стојчев
*Ендру Росос
*Вирџинија Еванс
*Џон Еванс
*Грег Алсоп
*Алесија Стамкос
*Дона Грантис
*Кристофер Танев
4 Поврзано
*Американски Македонци
*Обединета Македонска Дијаспора
Марио Гомес

Марио Гомес Гарсија (германски и шпански: Mario Gómez García; роден на 10 јули 1985 во Ридлинген) — германски фудбалер, напаѓач на Волфсбург и на германската репрезентација.
1 Животопис
Гомес пораснал во Унлинген, горношвапско село. Неговиот татко е Шпанец од Гранада, а мајка му е Германка). Ги имаше двете државјанства, но одлучил да игра за германската репрезентација кога имал 17 години.
2 Кариера
Кариерата ја започнал во Штутгарт, каде поминал шест години. Кога Штутгарт станал шампион на Германија во сезоната 2006-2007, Гомес постигнал 14 голови и бил избран за германски фудбалер на годината. Во 2009 година потпишал за Бајерн Минхен. Отштетата тогаш била рекордна за преоѓање на некој играч во Бундеслигата, а се проценува дека изнесувала помеѓу 30 и 35 милиона евра. Во 2013 година потпиша за Фјорентина.
Неговиот прв натпревар за репрезентацијата бил против Швајцарија во февруари 2007 и оттогаш редовно бил повикуван во тимот.
Драма (округ)

Драма (|Περιφερειακή ενότητα Δράμας) — округ во Егејска Македонија, денес дел од областа Источна Македонија и Тракија во Грција. Административен центар е градот Драма. Подрачјето на округот се приближно совпаѓа со она што традиционално го нарекуваме „Драмско“. Ова е најсеверниот округ во Егејска Македонија и еден од двата најисточни (другиот е Кавала). На север се граничи со Пиринска Македонија и Смољанската област во Бугарија. Таа граница ја образуваат Родопите.
1 Географија
Округот е прилично планински. Во него се наоѓа дел од Славјанка (Алиботуш или Орвилос) на северозапад, Сминица (Меникио) во западниот дел и Боздаг (Фалакро) во североисточниот. Реката Места (Нестос) го сече округот од север кон исток. Во северниот дел кон Смољанската област е сместена шумата Карадере (Елатија), каде преовладува обичната смрча (''Picea abies''), белиот бор (''Pinus sylvestris''), црниот бор (''Pinus nigra'') и балканската бука (''Fagus moesiaca''). Шумарството во овој крај е мошне развиено, претежно за добивање на дрвена граѓа. Типични живот ни за Карадере се кафеавата мечка (''Ursus arctos''), големиот тетреб (''Tetrao urogallus'') и лештарката (''Bonasa bonasia'').
Административно, округот Драма се граничи со окрузите Скеча (Ксанти) на исток, Кавала на југ, Сер на југозапад и запад и Пиринска Македонија (Благоевградска област) и Смољанската област во Бугарија на север. Јужните и западните делови на округот се претежно прекриени со земјоделска површина.
2 Општини
Округот Драма се дели на 5 општини. Тие се следниве (означени со бројки во инфокутијата):* Бук (''Паранести'') (4)
* Доксат (''Доксато'') (2)
* Драма (1)
* Неврокоп (''Като Неврокопи'') (3)
* Просечен (''Просоцани'') (5)
3 Демографија
Бидејќи нема официјален попис за тоа колку Македонци живеат во овој округ, кога ќе споредиме некои историски податоци и денешни статистики, се доаѓа до одредена проценка. Така, во овој округ Македонците живеат во околу 28 населени места и сочинуваат околу 16% од вкупното население, па според последниот попис тоа се приближно 16.000 Македонци.
4 Поврзано
* Драматица
* Драмско Поле
* Носии од Драма
* Драмско-серски дијалект
* Драмско востание
* Список на села во Драма
Дванаесет големи празници

Воскресението Христово е најголем празник, уште и нарекуван „празник над празниците“. Покрај него, постојат и други празници кои се од големо значење во православната црква, наречени дванаесет големи празници.
Осум големи празници во чест на Исус Христос и четири големи празници во чест на Богородица ги сочичнуваат ''дванаесетте големи празници'':
* Рождество на Пресвета Богородица - 21 септември
* Воведување во Храмот на Пресвета Богородица
* Благовештение на Богородица - 7 април
* Рождество Христово (Божиќ) - 7 јануари
* Воскресение Христово (Велигден) - недела, 7 недели по Прочка
* Сретение Христово - 15 февруари
* Крштевање Христово (Водици)- 19 јануари
* Преображение Христово - 19 август
* Влегување во Ерусалим (Цветници)
* Вознесение Христово (Спасовден) - четврток, 40 дена по Велигден
* Слегување на Св. Дух (Духовден) - недела, 10 дена по Спасовден
* Успение на Пресвета Богородица - 28 август
* Воздвижение на Чесниот Крст
Томас Милер

Томас Милер (германски: Thomas Müller) — ​​германски фудбалер, играч од средниот ред или напаѓач на Бајерн Минхен и на германската репрезентација
1 Кариера
1.1 Клупска
Роден е на 13 септември 1989 година во Вајлхајм, град во Јужна Баварија.
Милер му се приклучил на Бајерн Минхен во 2000, на само 10 години, и се развивал во Бајерновата фудбалска школа. За резервната екипа на Бајерн, Милер го направи своето деби во март 2008 година против SpVgg Unterhachin. Во дебито постигна гол и одигра два натпревари во сезоната 2007-08, пред да биде повреден.
Наредната сезона Бајерновите резерви се квалификува за новоформираната 3. Лига и Милер стана еден од клучните играчи - настапи во 32 од 38 натпревари, постигна 15 гола и стана петтиот стрелец на сезоната. Загра и за првиот тим во пријателски претсезонски натпревари, а првиот Бундеслигашки настап го имаше на 15 август 2008 година против ФК Хамбург. Тој имаше три настапи во Бундеслигата таа сезона; а со тоа го направи своето деби во Лигата на Шампионите на 10 март 2009, влегувајќи во 72 минута, наместо Швајнштајгер, каде го победи ФК Спортинг 7:1. Го постигна последниот гол за Бајерн во тој натпревар.
Во почетокот на сезоната 2009/10 често играше во првата постава на Бајерн Минхен, додека во август 2009 е повикан во германската У-21 репрезентација, дебитирајќи со 3:1 победа против Турција.
1.2 Репрезентациска
Дебитирал за репрезентацијата во натпреварот против Аргентина.
2 Признанија
;Бајерн Минхен
* Бундеслига Шампион 2010
* Освајувач на ДФБ Куп
* Финалист на Лига на Шампиони
;Германија
* Светско првенство во фудбал 2010 трето место
;Поединечно
* Добитник на златна копачка 2010
* Најдобар млад играч 2010
Плау ам Зе (амт)

Плау ам Зе (|Plau am See) — општинска заедница во округот Лудвигслуст-Пархим, во Мекленбург-Западна Померанија, Германија. Седиштето на општинската заедница е во Плау ам Зе.
Општинската заедница Плау ам Зе се состои од следниве општини:
# Баркхаген
# Ганцлин
# Плау ам Зе
Плау ам Зе

Плау ам Зе (|Plau am See) — град во округот Лудвигслуст-Пархим, во сојузната покраина Мекленбург-Западна Померанија, Германија. Се наоѓа на 28 километри источно од Пархим и на 29 километри западно од Варен. Градот претставува административно седиште на истоимената општинска заедница.
Во близина на градот постои заштитена шума наречена Градска шума Плау (''Plauer Stadtwald''). Помеѓу знаменитостите во градот се црквата, урнатините на замокот Плау и подвижниот мост на реката Елде, кој им овозможува на бродовите во каналот да поминат под него.
1 Галерија
Штралендорф (амт)

Штралендорф (|Stralendorf) — општинска заедница во округот Лудвигслуст-Пархим, во Мекленбург-Западна Померанија, Германија. Седиштето на општинската заедница е во Штралендорф.
Општинската заедница Штралендорф се состои од следниве општини:
# Димер
# Холтузен
# Клајн Роган
# Пампов
# Шосин
# Штралендорф
# Варзов
# Витенферден
# Цилов
Штернберг

Штернберг (|Sternberg) — град во округот Лудвигслуст-Пархим, во сојузната покраина Мекленбург-Западна Померанија, Германија. Градот претставува административно седиште на општинската заедница Штернбершка Езерска Област.
1 Географија
Градот се наоѓа југозападно од Росток, југоисточно од Висмар и североисточно од Шверин. Се наоѓа близу реката Варнов.
2 Историја
Градот Штернберг бил основан во текот на Источното населување од војводата Прибислав I, кој му доделил градски права на градот во 1248. Во близина на градот се наоѓаат остатоци на три поранешни словенски населби. Една од словенските населби е ископана и обновена и служи како отворен музеј за словенскиот период.
Власта над Штернберг била пренесена од Прибислав на принцот на Мекленбург по неговото исфрлање во 1255 година. Штернберг станал омилена резиденција на војводата Хајнрих II во 1310 година. Во 1492 година, 27 Евреи биле запалени на Јуденберг откако биле обвинети за оскрвнување на причесната — непостоечко дело користено во еврејските погроми во текот на средновековниот и ренесансниот период во Европа. На 20 јуни 1549 година, реформацијата била воведена во Мекленбург како последица на специјалниот совет во Штернберг. Во 1628 година, во текот на Триесетгодишната војна, Албрехт фон Валенштајн во градот одржал состанок.
Густав Малер

Густав Малер (Калиште, 7 мај 1860 - Виена 18 мај 1911) — австриски композитор. Напишал 9 симфонии, меѓу кои се истакнува осмата под името „Симфонија илјади“, а тоа име го добива по тоа што Малер предвидел илјада изведувачи, вокални и инструментални. Исто така компонирал и поголем број соло песни.
Спаѓа во композиторите на романтизмот од втората половина на 19 век.
1 Животопис
Роден е во еврејско семејство во местото Калиште во тогашната Австроунгарија (денес се наоѓа во Чешка), како второ од вкупно 12 деца кои ги имале неговите родители, од таткото Бернард (1827-1889) и мајка Мари Херман Малер (1837-1889).
Многу негови браќа и сестри, рано умреле. Најстариот брат Конрад Малер, роден во 1858, починал веќе следната година 1859. Набрзо по раѓањето на Малер, неговото семејство се преселило во гарнизонскиот град Иглау (денес тој град се наоѓа во Чешка под името Јихлава). Од најмала возраст го интересирало музиката, а веќе по доселувањето во Иглау, дојдол во допир со воената музика.
Образованието го започнал во Иглау, продолжил во Прага, така што истовремено завршил и гимназија и конзерваториум (кај Антон Брукнер) во Виена, до 1878 година. После завршувањето гимназија студирал филозофија и историја, а кај Брукнер хармонија и контрапункт.
Многу работи влијаеле на него, и набрзо уште во студентските денови почнал да компонира.
Многу читал, особено Достоевски кој многу го сакал, додека музички идоли му биле Рихард Вагнер, Антон Брукнер и Волфганг Амадеус Моцарт.
После завршувањето на студиите, почнал да диригира во летниот театар во Халеу, каде диригирал од 1880 до 1881 година. Потоа диригирал оперски изведби во Љубљана од 1881 до 1883 година.
Во 1888 година, станал директор на кралската опера во Будимпешта и на ова место останал до 1891 година (три сезони).
Царентин

Царентин (|Zarrentin am Schaalsee; службено наречен ''Царентин на Шалзе'') — град во округот Лудвигслуст-Пархим, во сојузната покраина Мекленбург-Западна Померанија, Германија. Се наоѓа на Шалското Езеро, 19 километри југоисточно од Рацебург и 34 километри западно од Шверин. Градот претставува административно седиште на истоимената општинска заедница.
1 Историја
Помеѓу 1982 и 1990 година, Царентин служел како источногермански патен граничен премин на внатрегерманската граница на денешниот автопат А24 помеѓу Источна Германија или Западен Берлин и Западна Германија. Сообраќајот бил регулиран со одредбите од меѓузонскиот сообраќај.
2 Галерија
Минаре (село)

Минаре или Минаре Чифлик (|Σιταγροί, ''Ситагри'', до 1927 г. ''Μιναρέ Τσιφλίκ'', ''Минаре Цифлик'') — село во Општина Просечен во Драмскиот округ, денес во Грција. Според пописот од 2001 г., населението брои 998 жители.
Оливје Жиру

Оливје Жиру (француски: Olivier Giroud, роден на 30 септември 1986) — француски фудбалер, напаѓач на Лил и поранешен член на француската репрезентација за која има 137 натпревари.
1 Технички одлики
Висок напаѓач, физички силен во двобоите. Познат е по прецизниот удар со глава, силниот шут и убиствениот завршен удар со кој ги тресе противничките мрежи..
2 Кариера
Роден е во градот Шамбери, на 30 септември 1986 година. Пораснал во селото Фрож. Од 1994 до 1999 играл за ФК Фрож. На 13 години ја започнал својата обука во клубот ФК Гренобл каде во 2005 ја започнал својата сениорска кариера. Од 2007 до 2008 бил на позајмица во ФК Истр. Настапувал за Арсенал и Челси, додека во 2021 година потпишал за Милан.
За репрезентацијата на Франција игра од 2011 и има постигнато 46 гола. Бил дел од составот на ''триколорите'' кој го освоил Светското првенство 2018 во Русија.
Ланолин

Ланолин е масна материја што се добива од овча волна, а се употребува за изработка на козметички производи и на лековити масти. Од 45 кг волна се добива 1-2 кг ланолин. Ланолинот е составен од восочни естри (97% од вкупната маса), а остатокот го сочинуваат ланолин алкохоли, ланолин киселини и ланолин јаглеводороди.
Патра

Патра или Патрас (грчки: Πάτρα) е трет по големина град во Грција и главен град на периферијата Западна Грција и округот Ахаја. Се наоѓа во северниот дел на полуостровот Пелопонез, на брегот на Патраски Залив, 215 километри западно од главниот град Атина.
Метрополитската област на Патра со над 280.000 жители е трета по големина во Грција, го вклучува градот и голем број на општини и населени места долж заливот.
Патрас беше прогласен за европска престолнина на културата 2006.
1 Природни услови
Градот Патрас се наоѓа на крајниот северен дел на грчкиот полуостров и историска провинција Пелопонез, на местото каде што полуостровот најмногу се доближува до копното на Грција. Градот е приморски кој излегува на Патраски Залив и тоа на неговиот краен источен дел, во близина на теснецот на Рио-Антирио (7 км), каде што се надоврзува Коринтски Залив. Градот и неговата околина спаѓаат во деловите на Грција со најголема сеизмичка активност.
Брегот на Патрас не е широк, и недалеку од него се издига планината Панахаико (1926 м). Ова предизвика поделба на градот на долен и горен, поврзан еден со друг преку скали. Горниот град е постар и има зачувана тврдина. Долниот дел се појави во текот на изминатите 200 години, на некогаш мочурливата област и е тесно поврзан со пристаништето. Двата дела на градот се развиле околу малите реки и Глафкос и Харадрос.
Патра има средоземна клима, со топли и долги лета и благи и врнежливи зими. На околните планини зимата е поостра.
2 Историја
Најстарите археолошки наоди од областа на Патрас укажуваат на тоа дека областа е населена уште од праисториско време (трет милениум п.н.е.). Позначајни населби се појавија за време на микенската цивилизација (1580-1100 п.н.е.). Населбата во тоа време ја населиле Ахајците. Тоа не играло значајна улога за време на Стара Грција, но во времето пред доаѓањето на Римјаните прерасна во развиено пристаниште. Потоа градот станал седиште на т.н. "Ахајска лига". По римското освојување на градот 146 п.н.е. ја задржува позицијата на важен град во провинцијата Ахаја. Исто така, градот бил еден од првите места на христијанизацијата на Европа.
3 Население
Патра има околу 230.000 жители во градот и околината, додека само градот 171.000. Населението се главно етнички Грци, иако во последните децении се доселиле многу странци. Голем Патрас (градот со предградијата) е трет по големина во целата земја. За него е карактеристичен издолжениот облик, 25 км долг. Најбрз раст имаат предградијата на запад, каде што приморските рамнини се многу пошироки.
Питом пелин

Питом пелин (или бел пелин; ) — растение од от пелин (''Artemisia'') кое природно вирее во умерените краишта на Евроазија и Северна Африка. Се одгледува како украсно растение, но и како главна состојка во пијалаци како пелинковецот и апсинтот.
1 Опис
Ова е билно, повеќегодишно растение со влакнести корења. Стеблата се прави и достигнуваат висина од 0,8–1,2 метри (пореко 1,5 м и повеќе) и се зажлебени, разгранети и сребренозелени по боја. Листовите се распоредени во вител, зеленкасто сиви на лицето и бели на опачината, прекриени со свиленести сребрестобели трихоми (влакненца) и имаат ситни маслодајни жлездички. Листовите при основата се долги до 25 см и двојноперјести до тројноперјести со долги лисни дршки, оние погоре се пократки (5–10 см), помалку разделени и со куси дршки. Листовите најгоре можат да бидат и прости и бездршни. Цветвите се бледожолти, цевчести и насобрани во наведнати главички (капитули), кои пак се набрани во листнати разгранети метлички. Растението цвета од почетокот на летото до почетокот на есента. pollination се одвива по ветерот. Плодовите се мали семчиња. Се распространуваат со самата Земјина тежа.
Пелинот природно расте на дива сува почва, особено на крапести падини и по рабовите на врвиците и полињата.
2 Токсичност
Пелинот ја содржи психоактивна тујон која може да предизвика падавичарење, грчеви и оштетување на бубрезите ако се конзумира во големи количини.
3 Одгледување
Растението лесно се огледува на сува почва. Треба да се сади на места целосно изложени на сонце, во плодна, среднотешка почва. Претпочита почвата да биде богата со азот. Може да се размножува од дозреани отсечоци на пролет или есен во умерени подрачја, или од семиња во расаднци, кои ги дава во изобилство. Видот е одомаќинет во некои неавтохтони подрачја, вклучувајќи ја Северна Америка и долината на Кашмир во Индија.
4 Употреба
Пелинот е најпознат како сотојка на народниот пијалак пелинковец и апсинтот, но се користи и како додаток и во други алкохолни пијалаци и вина како битер и вермут. Од него се прави и чај што се смета за лековит. Во средниот век се додавал како зачин во медовина.
5 Во традицијата и книжевноста
Ова растение традиционално се користи како поттикнувач на апетитот и олеснувач на варењето. Меѓутоа, истото е носител и на негативна симболика, како поим за горчина и јад. Ова го среќаваме во Рациновата песна „Копачите“, каде авторот вели дека земјата „''со страдна душа чека''“ на силните удари на копачите „''по троскот, пелин, трат''“.
5.1 Како духовно наследство
Според Национална класификација на културното наследство на Македонија, верувањето во пелинот како света и лековита билка се смета за категорија на духовно наследство на земјата.
6 Поврзано
* Див пелин
* Пелинковец
* Апсинт
* Пелинце
6.1 Македонски
***
6.2 Странски
** — Erowid
Ираклион

Ираклион, Хераклион или Ираклио (грчки: Ηράκλειο, италијански: Candia) — главен град на округот Хераклион во рамките на периферијата Крит. Тоа е најголемиот град во јужниот дел на Грција на нејзиниот најзначаен и најважен остров Крит.
1 Географска положба
Ираклион е сместен на северниот брег на Крит, на бреговите на Егејско Море. Подрачјето на градот е еден низинско за разлика од останатиот ридест дел на Крит и е најпогоден дел на островот за живеење.
2 Историја
Во близина на денешниот Ираклион се остатоците на палатата во Кносос, еден од главните центри на минојската цивилизација, која овде се развивала во 2 милениум п.н.е. Овие остатоци денес претставуваат важно археолошко наоѓалиште. Се верува дека денешната Ираклион во тоа време беше пристаниште на палатата, но понатамошни истражувања не се извршени.
3 Сообраќај
Ираклион, како еден од најголемите градови во Грција, има развиено градски и приградски сообраќај. Градот има важно пристаниште, кое ги поврзува градот со околните острови, како што се Родос, Санторини, но и со Израел и Египет. Патниот сообраќај е развиен и Ираклион е едно од местата на европскиот коридор Е-75. Овој коридор поминува низ сите важни градови на Крит.
Градот има меѓународен аеродром "Никос Казанѕакис", кој се наоѓа на 5 км источно од градот. Тоа е трет најфреквентен аеродром во земјата, благодарение на големиот број туристички одредишта на Крит и околината. Главниот проблем во врска со аеродромот е неговата близина до градот, поради што секојдневно се слуша големата бучава од авионите.
Драма (општина)

Драма (|Δήμος Δράμας, ''Димос Драмас'') — општина во Драмскиот округ на Егејска Македонија, денес во областа Источна Македонија и Тракија, Грција. Административен центар е градот Драма.
1 Населени места
Општината Драма е создадена на 1 јануари 2011 г. по законот „Каликратис“ со спојување на старата општина Драма и општинската целина.
1.1 Општинска единица Драма
Општинската единица Драма ги опфаќа следниве општински оддели и населени места:
* Општински оддел Драма
** град Драма (Δράμα)
***град. населба Сандак Чифлик (Αρκαδικός, Аркадикос) — споена со Драма, не се води одделно
***град. населба Чај Чифлик (Νέα Αμισός, Неја Амисос) — споена со Драма, не се води одделно
** село Ени Чифлик (Νέα Σεβάστεια, Неја Севастија)
** село Пашали Чифлик (Αμπελάκια, Амбелакиja)
** село Шипша (Ταξιάρχες, Таксијархес)
** село Тимотеос? (Τιμόθεος)
* Општински оддел Височани
** село Височани (или Височан, Височени, Височени; Ξηροπόταμος, Ксиропотамос)
** село Метаморфози Сотирос (Μεταμόρφωση Σωτήρος)
* Општински оддел Ескиќој
** село Ескиќој (Νικοτσάρας, Никоцарас)
* Општински оддел Дреново
** село Дреново (или Драново; Μοναστηράκι, Монастираки)
** село Ковица (или Ковишта; Βαθύλακκος, Ватилакос)
* Општински оддел Карачали
** село Карачали (Μαυρόβατος, Мавроватос)
* Општински оддел Музга
** село Музга (Κουδούνια, Кудунија)
* Општински оддел Мокрош
** село Мокрош (Λιβαδερό, Ливадеро)
** село Крапица (или Краништа; Δενδράκια, Дендракиja)
* Општински оддел Османица
** село Османица (Καλός Αγρός, Калос Агрос)
* Општински оддел Равња
** село Равња (или Равна; Μακρυπλάγι, Макриплаги)
** село Орманли (Πολύκαρπος, Поликарпос)
* Општински оддел Равика
** село Равика (или Раховица; Καλλίφυτος, Калифитос)
** село Панорама (Πανόραμα)
* Општински оддел Турско Село
** село Турско Село (или Тилкохор, Туркохор; Μυλοπόταμος, Милопотамос)
* Општински оддел Ќучук
** село Ќучук (или Ќучукќој; Μικροχώρι, Микрохори)
* Општински оддел Чаталџа
** село Чаталџа (Χωριστή, Хористи)
1.2 Општинска единица Осеница
Општинската единица е сместена во областа Чеч, на јужните падини на Родопите, по десниот брег на реката Места. Општинската единица ги опфаќа следниве општински оддели и населени места:
* Општински оддел Осеница
** село Осеница (Σιδηρόνερο, Сидиронеро)
** село Владиково (Οροπέδιο, Оропедио)
** село Ловчишта (или Ловча; Καλλίκαρπο, Каликарпо)
** село Попово Село (Παππάδες, Пападес)
* Општински оддел Љубан
** село Љубан (или Либан; Σκαλωτή, Скалоти)
2 Поранешни села
На територијата на општината има многу напуштени села. Тие се следниве:
width=70%
* Бичово
* Брхово
* Глум
* Граждел
* Дереќој (Дере Маала)
* Добријаџил (Дебреџил)
* Добросул
* Драженица (Верџеница)
* Дреновица
* Јуреказ
* Каинчен
* Калчово
* Кољуш
* Карадере
* Орхово
* Пепелаш
* Прибојна
* Пулово
* Рабеш
* Рашово
* Русково
* Тиклево
* Черешово
* Џирновица
3 Поврзано
* Драматица
* Драмско Поле
* Носии од Драма
* Драмско-серски дијалект
* Драмско востание
* Список на села во Драма
Просечен (општина)

Просечен или Пресечен (|Δήμος Προσοτσάνης, ''Димос Просоцанис'') — општина во Драмскиот округ на Егејска Македонија, денес во областа Источна Македонија и Тракија, Грција. Административен центар е градот Просечен (Пресечен). Сместена е северозападно од градот Драма. Позначајна знаменитост во општината е пештерата Маара (Ангитис) кај изворот на реката Драматица (Ангитис).
1 Населени места
Општината Просечен е создадена на 1 јануари 2011 г. по законот „Каликратис“ со спојување на поранешните општини Просечен и Минаре.
1.1 Општинска единица Просечен
Општинската единица ги опфаќа следниве општински оддели и населени места:
* Општински оддел Просечен
** село Просечен (или Пресечен; Προσοτσάνη, Просоцани)
* Општински оддел Боболец
** село Боболец (Πύργοι, Пирги)
* Општински оддел Горенци
** село Горенци (Καλή Βρύση, Кали Вриси)
* Општински оддел Граменци
** село Граменци (Γραμμένη, Грамени)
* Општински оддел Калапот
** село Калапот (Πανόραμα, Панорама)
* Општински оддел Крлуково
** село Крлуково (или Карликово; Μικρόπολη, Микрополи)
* Општински оддел Кобалишта
** село Кобалишта (Кубалишта, Кобалица; Κοκκινόγεια, Кокиногија)
** село Нов Калапот (Αγγίτης, Ангитис)
** село Мезе (или Меше, Πηγές, Пигес)
* Општински оддел Криводол
** село Криводол (или Егри Дере; Καλλιθέα, Калитеја)
* Општински оддел Плевна
** село Плевна (Πετρούσσα, Петруса)
** село Ставрос (Σταυρός)
* Општински оддел Пршово
** село Пршово (или Пршево; Ανθοχώρι, Антохори)
* Општински оддел Ресилово
** село Ресилово (Χαριτωμένη, Харитомени)
На територијата на општинската единица се наоѓало и напуштеното село Кочан (Κοντσάν, Коцан).
1.2 Општинска единица Минаре
Општинската единица Минаре со седиште во Фотилово (Фотоливос) ги опфаќа следниве општински оддели и населени места:
* Општински оддел Фотилово
** село Фотилово (или Сачивен; Φωτολίβος, Фотоливос)
* Општински оддел Голак
** село Голак (Περιχώρα, Перихора)
** село Голачки манастир „Св. Мина“ (Άγιος Μηνάς)
* Општински оддел Голем Сивендрик
** село Голем Сивендрик (или Г. Севендрик, Г. Семендрик; Μεγαλόκαμπος, Мегалокамбос)
* Општински оддел Каракавак
** село Каракавак (Μαυρολεύκη, Мавролевки)
* Општински оддел Мал Сивендрик
** село Мал Сивендрик (или М. Севендрик, М. Семендрик; Μικρόκαμπος, Микрокамбос)
* Општински оддел Минаре
** село Минаре (Σιταγροί, Ситагри)
* Општински оддел Чал
** село Чал (Αργυρούπολη, Аргируполи)
2 Поврзано
* Маара
* Драматица
* Драмско Поле
* Список на села во Драма
Волос

Волос (|Βόλος) — главен град на округот Магнезија од областа Тесалија, што е вториот град по големина и значење, веднаш по седиштето — Лариса.
1 Име
Според пишувањата на византиски историчар во 14 век градот го носи словенското име Голош во смисла на „голо“ или „пусто“ место.
2 Природни услови
Волос се наоѓа во централниот дел на Грција, покрај најважниот национален пат Атина - Солун (од кој е одвоен 10 км). Од градот Атина е 326 км, и 215 км од Солун. Градот е во центарот на округот. Се наоѓа во истоимената мала рамнина на врвот на Пагасетичкиот Залив. Над градот се издигаат планините Пилио и Мавровуни. Климата во Волос е средоземна, со карактеристични жешки лета и благи зими со редок снег.
3 Историја
Најстарите археолошки наоди од подрачјето на Волос покажуваат дека оваа област била населена во праисториско време, со што подрачјето на градот е многу важно. Западно од градот се остатоците од најстариот Акропол во Грција, ''Сескло'', подигнат 6000 година п.н.е., со што праисториската неолитска култура на територијата на Грција се нарекува ''Сескло и Димини''.
На 6 век п.н.е. оваа област е вклучена во цивилизациските текови. Во 344 година областа потпадна под власта на Античка Македонија, а во 196 година беше под староримско владеење.
Во средниот век, градот беше најдолго под Византија, накратко под Бугарија и Србија, а во 15 век, градот потпаднал под османлиска власт. Под Турците Волос останува следните четири века. Во 1881 градот припаѓа на модерна Грција, месното муслиманско население масовно се иселува, а последните иселувања биле после турско-грчката војна 1897-1898 година. По грчко-турската војна, многу грчки бегалци од Мала Азија се населиле во и околу градот. Во 1955 година градот бил погоден од земјотрес, за потоа да биде изграден на модерен начин.
4 Население
Општина Волос има 82.439 жители, и е меѓу 10-те најголеми градови на Грција. Населението се главно етнички Грци.
*1881: 4.900
*1920: 30.046
*1981: 71.378
*1991: 77.192
*2001: 82.439
5 Меѓународни односи
Градот Волос отсекогаш имал голема улога во финансиските, економските, комерцијалните и административните работи во регионот Тесалија и Централна Грција, поради стратешката позиција на пристаништето, единствено помеѓу Атина и Солун.
5.1 Конзулати
Неколку европски држави имаат отворено конзулат во Волос како:
* Италија
* Франција
* Белгија
* Германија
* Данска
* Холандија
5.2 Збратимени градови
* - Антофагаста, Чиле
* - Батуми, Грузија* - Ле Ман, Франција* - Плевен, Бугарија
* - Ростов на Дон, Русија
Јанина

Јанина или Јанино (|Ιωάννινα) — главен и најголем град на областа Епир, северозападна Грција. Има население од 65.574 жители (2011). Се наоѓа на надморска височина од околу 500 метри, на западниот брег на Јанинско Езеро, или на грчки: Памвотис (Παμβώτις). Се наоѓа во рамките на општината Јанина, и е главен град на округот Јанина и областа Епир. Јанина се наоѓа 450 км северозападно од Атина, 290 километри југозападно од Солун и 80 км источно од пристаништето Игуменица на Јонското Море.
1 Име
Формално име на градот, ''Јанина'' значи „Јовановград“. Постојат две форми на грчки, ''Ιωάννινα'' да биде формалнo и историско име, а почесто се користи Γιάννινα и ја претставува модерната форма на грчки јазик. Оваа форма одговара и во соседните јазици (на пример |Janinë, |Ianina, |Yanya).
2 Клима
Јанина од страна на нејзината внатрешност и височина има средоземна клима. Летата се обично топли и суви, а зимите се влажни и постудени отколку на брегот. Јанина е највлажен град во Грција. Максималната температура забележана некогаш беше 42,4 °C, додека апсолутниот минимум е -13 °C.
3 Спорт
Јанина е дом на голем спортски тим наречен ''ПАС Јанина'', кој е застапен во грчката Суперлига. Тој е инспирација за многу од старите, како и нови поддржувачи на целиот регион на Епир, па дури и надвор од Јанина.
4 Сообраќај
*Во Јанина се наоѓа аеродром.
*Автопатот „Егнатија“, (дел од Е90 минува низ Јанина) кој го поврзува западниот брег и пристаништето Игуменица со турската граница.
*Морски линии со мали авион од Јанинското Езеро до Крф.
*Автобуси на долги релации кои патуваат секојдневно до Атина (6-6,5 часа) и Солун (3 часа).
5 Население
*1981: 44.829
*1991: 56.699
*2001: 61.629
*2011: 65.574
Игуменица

Игуменица (грчки: Ηγουμενίτσα) — крајбрежен град во Cеверозападна Грција. Тој е главен град на подрачната единица Теспротија. Неговото оригинално античко име било "Tитани". 670-километарски автопат „Егнатија“, кој е главната артерија на Северна Грција, завршува во Игуменица.
1 Историја
Во антички времиња Игуменица беше познат како ''Титани'', (Gitani, Gitana, Goumani) и беше еден од најважните градови на Кралството Теспротија во текот на 4 век п.н.е., што опфаќа 28 хектари. Обемот на нејзините ѕидови беше 2400 метри. Ѕидовите имаа четири порти. Внатрешните ѕидови, во облик на срп, го делеа градот на половина. Нејзината најважна кула, се наоѓа на врвот на ридот, во облик на круг, и се смета дека била верско светилиште. Ископувањата открија театар со 2.500 седишта и урнатини на два храмови.
2 Општина
Сегашната општина Игуменица беше формирана со реформата на локалната власт во 2011 со спојување на следните 5 поранешни општини, кои стана општински единици (напишани во загради):
*Игуменица (Агиа Марина, Агиос Власиос, Грекохори, Игуменица, Kaстри, Криовриси, Ладохори, Мавруди, Неа Селефкиа)
*Маргарити (Елефтери, Картери, Катавотира, Маргарити, Мазаракиа, Месовуни, Спатареи)
*Парапотамос (Дримица, Героплатанос, Коритиани, Парапотамос)
*Пердита
*Сивота (Аргиротопос, Фаскомилиа, Платариа, Сивота)
3 Сообраќај
Од Патра, Грција до Бриндизи, Италија со ферибот на ''Hellenic Mediterranean Lines'' застануваат во Игуменица, влегуваат во Јадранско Море и обратно, како и бродови на ''Superfast Ferries'', ''ANEK lines'' и неколку други бродски компании, одат до Анкона, Бари и Венеција во Италија, и обратно. Честo патувања со ферибот има и до Крф.
„Егнатија“, отворен во 2009 година и е дел од E90, значително ја подобри врската со Солун и Турција и го скрати времето од и до турската граница за само неколку часа. Меѓу Солун и на турската граница, патот тече повеќе или помалку напоредно на римскиот пат Вија Егнација.
4 Население во градот
*1981: 6,389
*1991: 6,807
*2001: 9,104
*2011: 9,820
5 Клима
Просечните врнежи во Игуменица се околу 1100 мм. За споредба во Атина е само 380 мм; на Крит е 640 мм, а во Јанина 1300 мм.
Ова е табела на просечните температури на коппното и морето во 2005 г.
Mесец Копно Море
јануари, 12 °C, 16 °C
февруари, 9 °C, 15 °C
март, 14 °C, 16 °C
април, 16 °C, 17 °C
мај, 22 °C, 19 °C
јуни, 25 °C, 22 °C
јули, 28 °C, 24 °C
август, 27 °C, 25 °C
септември, 25 °C, 24 °C
октомври, 20 °C, 23 °C
ноември, 18 °C, 20 °C
декември, 13 °C, 17 °C
6 Збратимени градови
* Саранда, Албанија
Доксат (општина)

Доксат (|Δήμος Δοξάτου, ''Димос Доксату'')— општина во Драмскиот округ на Егејска Македонија, денес во областа Источна Македонија и Тракија, Грција. Административен центар е селото Доксат.
1 Населени места
Општината Доксат е созадена на 1 јануари 2011 г. по законот „Каликратис“ со спојување на две стари општини: Доксат (Доксато) и Каламбак (Каламбаки).
1.1 Општинска единица Доксат
Општинската единица Доксат ги опфаќа следниве општински оддели и населени места:
* Општински оддел Доксат
** село Доксат (Δοξάτο, Доксато)
* Општински оддел Борен
** село Борен (или Бурјан; Άγιος Αθανάσιος, Агиос Атанасиос)
* Општински оддел Бунарбаши
** село Горно Бунарбаши (Άνω Κεφαλάρι, Ано Кефалари)
** село Долно Бунарбаши (Κάτω Κεφαλάρι, Като Кефалари)
* Општински оддел Дизмикли
** село Дизмикли (или Дебизмакли; Πηγάδια, Пигадија)
** село Кавакли (Αίγειρος, Егирос)
** село Демирџојани (или Тимурџи Аврен; Περιστέρια, Перистерија)
* Општински оддел Органџи
** село Органџи (Κύργια, Кирија)
** село Арапли (Βαθυχώρι, Ватихори)
** село Аша Маала (Ευρύπεδο, Еврипедо)
** село Буџак (Βαθύσπηλο, Ватиспило)
** село Касапли (Υψηλό, Ипсило)
* Општински оддел Пазарлар
** село Пазарлар (Αγορά, Агора)
1.2 Општинска единица Каламбак
Општинската единица Каламбак со седиште во Каламбак ги опфаќа следниве општински оддели и населени места:
* Општински оддел Каламбак
** град Каламбак (или Калабак; Καλαμπάκι, Каламбаки)
* Општински оддел Бошинос
** село Бошинос (или Босино; Καλαμώνας, Каламонас)
* Општински оддел Водовишта
** село Водовишта (или Фотовишта; Αγία Παρασκευή, Агија Параскеви)
* Општински оддел Еди Пере
** село Еди Пере (Νεροφράκτης, Нерофрактис)
* Општински оддел Фатлија
** село Фатлија (Φτελιά, Фтелија)
2 Поранешни села
На територијата на општината се наоѓа и поранешното село Химитли (Агапи).
3 Поврзано
* Драмско Поле
* Список на села во Драма
Сирил Лемоан

Сирил Лемоан (|Cyril Lemoine; р. во ) — француски професионален друмски велосипедист, кој вози за професионалната континентална екипа .
Лемоан се приклучил на за сезоната 2014, откако неговата претходна екипа — — се распаднала на крајот на сезоната 2013.
1 Достигнувања
;2004
: 1. Етапа 3 Тур ду Тарн ет Гарона
: 2. Краен пласман Букл де ла Мајен
;2006
: 8. Краен пласман Трка околу Луксембург
::1. Пласман за млад возач
;2009
: 3. Краен пласман Четири дена Динкерк
: 3. ГП Стад Зотегем
: 4. Класик Шатору
: 5. Краен пласман Критериум Интернасионал
;2010
: 7. Тро-Бро Леон
: 10. Краен пласман Трка околу Белгија
;2011
: 9. ГП де Фурмие
: 10. Краен пласман Три дена Де Пане
: 10. Париз-Брисел
;2012
: 5. Краен пласман Париз-Корез
: 7. Краен пласман Сиркут де Лорена
: 7. Класик Шатору
: 8. Краен пласман Букл де ла Мајен
::1. Бодовен пласман
;2013
: 5. Ла Руе Туранжел
: 6. Тро-Бро Леон
: 9. Париз-Бурж
;2014
: 3. Краен пласман Тур ду Поату-Шарент
: 6. Краен пласман Трка околу Белгија
;2015
: 7. Дварс дор Вландерен
1.1 Распоред на резултатите на големите трки
Голема трка, 2006, 2007, 2008, 2009, 2010, 2011, 2012, 2013, 2014, 2015, 2016, 2017
Џиро, —, —, —, —, —, —, —, —, —, —, —, —
Тур, —, —, —, 144, —, —, 136, 112, 110, —, 137, 128
Вуелта, 134, —, 100, —, —, —, —, —, —, 61, —, —
СО = се откажал; — = не учествувал
Шалско Езеро

Шалско Езеро (|Schaalsee) — езеро во Германија, на самата граница помеѓу сојузните покраини Шлезвиг-Холштајн (округ Војводство Лауенбург) и Мекленбург-Западна Померанија (окрузите Лудвигслуст-Пархим и Северозападен Мекленбург). Градот Царентин се наоѓа на неговите јужни брегови. Други општини околу езерото се Зедорф, Штерлај, Залем, Китлиц и Кнезе.
Бил прогласен за биосферен резерват во 2000 година.
Лариса

Лариса (|Λάρισα, старогрчки: ''Λάρισσα'') — главен град на периферијата Тесалија во Средна Грција и седиште на округот Лариса. Лариса е исто така еден од најважните градови на Грција.
Според името на градот беше именуван еден астероид, како и сателит на Нептун.
1 Име
Зборот "Лариса" на старогрчки значи "тврдина, упориште", а во старогрчката митологија нимфата Лариса е ќерка на грчкиот прататко од племето Пелазги, кои беа првите познати жители на областа. Ова племе имаше многу населби со ова име.
2 Природни услови
Градот Лариса се наоѓа во централниот дел на Тесалиската Рамнина, на реката Пенеј. Положбата на градот е многу поволна, бидејќи тоа е во близина на главниот пат во земјата, автопатот Атина - Солун.
Климата во Лариса е средоземна климаизменето средоземна, која се одликува со жешки лета и ладни зими со чести врнежи од снег. Лариса е познат како еден од најжешките грчки градови во летниот период.
3 Историја
Најстарите археолошки наоди од областа на Лариса покажуваат дека областа е населена уште од праисториско време.
Првите познати жителите на областа Лариса беа грчкото племе Пелазги. Во 5 век п.н.е. оваа област е вклучена во главните текови на цивилизацијата, но тоа беше на маргините на главните настани. Сепак, тоа е толку важно за да го посетат многу познати личности, филозофи како Хипократ и Горгија, кои починале тука. За време на Пелопонеската војна, Лариса беше на страната на Атина. Во 344 година областа на Лариса падна под власта на Античка Македонија, а во 196 година потпадна под римска власт. Во 5 век, градот станал седиште на архиепископија. Во средниот век, градот беше најдолго под византиска власт, накратко под средновековна Бугарија и Србија, а во 15 век, градот потпаднал под османлиска власт. Под турско Лариса останува следните четири века, и е познат како "Новиот грчки град". Во 1881 градот припаѓа на модерна Грција, а месното муслиманско население масовно се иселува, во текот на грчко-турската војна 1897-1898.
4 Население
Лариса има 126.076 жители и е седмиот по големина град во Грција. Населението се главно етнички Грци. Движење на населението низ годините:
*Во 1889: 13.610
*Во 1907: 18.001
*Во 1991: 113.781
*Во 2001: 126.076
5 Збратимени градови
* Белци, Молдавија
* Банска Бистрица, Словачка ''(од 1988)''* Ноксвил, Тенеси, САД
* Стара Загора, Бугарија
* Рибњик, Полска, ''(од 2003)''* Изник, Турција ''(од 2000)''* Ургоп, Турција ''(од 1996)''* Денизли, Турција
* Сер, Грција